Proiect



REPUBLICA MOLDOVA

RAIONUL CĂUŞENI

CONSILIUL ORĂȘENESC CĂUŞENI

Decizie nr.7/\_\_

din \_\_\_\_\_\_septembrie 2020

Cu privire la răspunsul

procuraturei raionului Căușeni

Având în vedere:

Decizia Consiliului orășenesc Căușeni ”Cu privire la activitatea Comisiei de lucru din cadrul Consiliului orășenesc Căușeni referitor la vânzarea terenurilor din centrul or. Căușeni, destinate zonei verzi și odihnei” nr. 4/19 din 22.05.2020,

Răspunsul procuraturei raionului Căușeni nr. 482pl/20 - 1312 din 04.09.2020,

în temeiul art. 14 (1), (3), 20 (5) din Legea privind administrația publică locală nr. 436 – XVI din 28.12.2006, Consiliul orășenesc Căușeni, **DECIDE:**

1. Se ia act de răspunsul procuraturei raionului Căușeni nr. 482pl/20 - 1312 din 04.09.2020.

2. Se intervine către Guvernul Republicii Moldova și Consiliul Raional Căușeni de a iniția procedurile legale, în ordinea dreptului comun, privind declararea nulă a tranzacțiilor ilegale de înstrăinare a patrimoniului proprietate publică a statului Republicii Moldova și a Consiliului Raional Căușeni.

3. Se intervine către Guvernul Republicii Moldova și Procurorul General al Republicii Moldova privind verificarea activității șefului Oficiului Teritorial Căușeni al Cancelariei de Stat a Republicii Moldova și angajaților acestui oficiu în contextul executării atribuțiilor legale a efecuării controlului de legalitate obligatoriu a deciziilor Consiliului orășenesc Căușeni de dispunere și înstrăinare ilegală a bunurilor proprietate publică a Statului Republica Moldova, a Consiliului Raional Căușeni și de întrăinare ilegală a terenurilor de uz public a orașului Căușeni, a actelor privind organizarea licitațiilor funciare, etc… cu atragrea lor la răspundere penală conform cadrului legal.

4. Se stabilește, că Consiliul orășenesc Căușeni, nu avea dreptul de a dispune, sub nici o formă, inclusiv prin metoda înstrăinării, de bunurile imobile care aparțineau cu statut de proprietate publică a Statului Republica Moldova și Consiliul Raional Căușeni, inclusiv terenurile de uz public a or. Căușeni iar, conform cadrului legal (inclusiv pct. 39 din Regulamentul cu privire la modul de transmitere, schimbare a destinației și schimb de terenuri aprobat sub formă de anexa nr. 1 la Hotărârea Guvernului Republicii Moldova nr. 1170 din 25 octombrie 2016), schimbul terenurilor din domeniul public al statului, precum şi al terenurilor din domeniul public al unităţilor administrativ-teritoriale pe terenuri proprietate privată al unei persoane fizice sau juridice sînt interzise. Schimbul terenurilor proprietate publică din domeniul privat al statului şi al unităţii administrativ-teritoriale pe terenurile proprietate privată se efectuează prin hotărîre de Guvern, respectiv prin decizie a consiliului unităţii administrativ-teritoriale de nivelul întîi sau al doilea, Adunării Populare a Găgăuziei pentru cauză de utilitate publică, declarată în condiţiile Legii exproprierii pentru cauză de utilitate publică nr.488-XIV din 8 iulie 1999.

5. Se recemonadă primarului or. Căușeni, de comun cu Comisia consultativă de specialitate a Consiliului orășenesc Căușeni (Comisia drept, administraţie publică locală şi relaţii internaţionale) de a prezenta la ședința imediat următoare a Consiliului orășenesc Căușeni proiectele de decizii privind abrogarea deciziilor consiliului orășenesc Căușeni ce țin de terenurile indicate în decizia Consiliului orășenesc Căușeni ”Cu privire la activitatea Comisiei de lucru din cadrul Consiliului orășenesc Căușeni referitor la vânzarea terenurilor din centrul or. Căușeni, destinate zonei verzi și odihnei” nr. 4/19 din 22.05.2020.

6. Se intervine către Procurorul General al Republicii Moldova cu solicitarea intervenirii în apărarea intereselor patrimoniale a Statului Republica Moldova.

7. Prezenta decizie se comunică:

* Dlui Anatolie Donțu, primarul orașului Căușeni;
* Guvernului Republicii Moldova;
* Consiliului Raional Căușeni;
* Procurorului General al Republicii Moldova;
* Inspectoratului de Poliție Căușeni;
* Oficiului Teritorial Căușeni al Cancelariei de Stat și se aduce la cunoștință publică prin intermediul plasării pe pagina web a Primăriei orașului Căușeni și includerii în Registrului de stat a actelor locale.

Primar Anatolie Donțu

Secretarul Consiliului Orășenesc Cucoș - Chiseliță Ala

Specialist Anatolie Focșa